માનવમિત્ર, અમદાવાદ : શહેરનાં કાંકરિયા વિસ્તારમાં આઇપીએલમાં સટ્ટાની લતે ચઢેલા પતિનાં અસહ્ય ત્રાસથી કંટાળીને પત્નીએ ત્રીજા માળેથી છલાંગ લગાવીને આત્મહત્યા કરી લેતાં સમગ્ર વિસ્તારમાં ભારે ચકચાર મચી ગઇ હતી. પતિએ તેનાં માતા-પિતા સાથે મળીને પત્ની પાસે રૂ.૧૬ લાખ માગ્યા હતા. પત્નીએ રૂપિયા આપવાનો ઇનકાર કરી દેતાં પતિએ તેને તેનાં બાળકો સાથે કાઢી મૂકી હતી. બિહારમાં પરણેલી યુવતી તેના ભાઇનાં ઘરે આવી ગઇ હતી, જ્યાં તેણે ગઇકાલે એપાર્ટમેન્ટનાં ત્રીજા માળેથી છલાંગ લગાવીને આત્મહત્યા કરી હતી. મણિનગર પોલીસે આ સમગ્ર બનાવ અંગે વધુ તપાસ હાથ ધરી છે.